ddrg/super_eurlex huggingface dataset:
c)

ja lūgums pēc palīdzības tiek novērtēts pozitīvi, īstenošanas aģentūra organizēs novērtēšanas ekspertu vizīti. Tās pamatā vajadzētu būt ciešai saziņai starp īstenošanas aģentūru un trešo valsti, kura lūdz palīdzību, un tajā būtu jāiekļauj daži no visatbilstošākajiem ekspertiem, kas izraudzīti no 3.1. nodaļā minētā izmantojamo ekspertu saraksta. Novērtēšanas ekspertu vizīti, ja iespējams, sagatavo, izmantojot anketas un esošās informācijas apkopojumu; tajā iekļauj tās valsts vajadzību un prioritāšu sākotnējo novērtējumu, kura lūdz palīdzību. Tā jo īpaši ļaus ar valsti, kura lūdz palīdzību, precizēt to, kas ir nepieciešams, lai efektīvi īstenotu ITL, kā arī ļaus salīdzināt minētās vajadzības ar esošajiem attiecīgās valsts ieroču nodošanas kontroles resursiem Šīs sākotnējās novērtēšanas ekspertu vizītes ietvaros tiks vienkopus pulcētas visas attiecīgās vietējās aģentūras un ieinteresētās personas, kā arī tiks apzināti motivēti un uzticami vietējie partneri;
(30)

Attiecībā uz optimistiskajām prognozēm par Nauta pārdošanas ieņēmumu palielinājumu Polijas iestādes norādīja, ka, neraugoties uz Nauta rentabilitātes samazināšanos, uzņēmums joprojām strādā ar peļņu, tam ir pozitīva peļņa no pašu kapitāla (ROE), ieņēmumi no pārdošanas (ROS), peļņa no aktīviem (ROA) un ievērojamas naudas līdzekļu rezerves, un tam nav parādsaistību, par kurām jāmaksā procenti. Izaugsmes prognozes apstiprinājās ex post, jo Nauta ieņēmumi 2011. gadā bija lielāki, nekā prognozēts. Tāpat atbilstīgi prognozēm uzņēmums 2011. un 2012. gadā strādāja ar peļņu.
(1)

Īstenojot Lēmuma Nr. 406/2009/EK 10. pantu, dalībvalstu ikgadējo emisiju sadales apjomi laikposmam no 2013. gada līdz 2020. gadam, kas noteikti saskaņā ar Komisijas Lēmumu 2013/162/ES (2), būtu jākoriģē saskaņā ar šādiem apjomiem: — kvotas, kas piešķiramas attiecībā uz iekārtām, kuras veic darbības, kas minētas Eiropas Parlamenta un Padomes Direktīvas 2003/87/EK (3) I pielikumā, kuras ir iekļautas Savienības emisiju kvotu tirdzniecības sistēmā (ES ETS) tikai no 2013. gada, — kvotas, kas piešķirtas saskaņā ar Komisijas lēmumiem, ar ko apstiprina dažu dalībvalstu veikto papildu darbību un gāzu vienpusējo iekļaušanu emisijas kvotu tirdzniecības sistēmā saskaņā ar Direktīvas 2003/87/EK 24. panta 1. punktu laika posmā no 2008. līdz 2012. gadam, un — kvotas, kas atbilst iekārtām, kuras ir izslēgtas no ES ETS saskaņā ar Direktīvas 2003/87/EK 27. pantu, sākot no 2013. gada, par laiku, kad tās ir bijušas izslēgtas.
(21)

Laikposmā no 2009. gada līdz 2013. gadam uzņēmums Kirasao guva labumu no atkāpēm, kas palīdzēja radīt apgrozījumu, kurš nepieciešams, lai veiktu ieguldījumus darbības dažādošanā, ražojot produktus, kam nav vajadzīga atkāpe no izcelsmes noteikumiem. Saskaņā ar informāciju, kas saņemta no uzņēmuma, 2009. gadā ieguldījumi bija nelieli un laikposmā no 2010. gada līdz 2012. gadam ieguldījumi vispār netika veikti. Tādējādi atkāpes palīdzēja vienīgi uzturēt uzņēmuma Kirasao pašreizējo darbību un neveicināja ilgtspējīgā veidā esošo nozaru attīstību vai jaunas nozares radīšanu. Tādēļ ir apšaubāms, ka jauna atkāpe veicinās to, ka uzņēmums veiks jaunus ieguldījumus.
(1)

Ar Lēmumu Nr. 243/2012/ES ir izveidota spektra pašreizējo lietojumu uzskaite komerciāliem un publiskiem mērķiem. Minētās uzskaites īstenošanas nolūkā ir jāpieņem īstenošanas akts, lai, no vienas puses, izstrādātu praktiskos aspektus un vienotus formātus tādu datu par spektra pašreizējiem lietojumiem vākšanai un sniegšanai, ko dalībvalstis vāc un sniedz Komisijai, un, no otras puses, izstrādātu analīzes metodiku tehnoloģiju tendencēm, nākotnes vajadzībām un spektra pieprasījumam politikas jomās, uz ko attiecas radiofrekvenču spektra politikas programma (RSPP), lai apzinātu topošos un potenciālos spektra nozīmīgus lietojumus, jo īpaši frekvenču joslā no 400 MHz līdz 6 GHz (turpmāk “attiecīgais spektrs”).
(1)

Lēmuma 2007/533/TI 71. panta 2. punktā ir noteikts, ka dalībvalstīm, kas piedalās SIS 1+, lēmumu piemēro no dienas, ko nosaka Padome ar to Padomes locekļu vienprātīgu lēmumu, kuri pārstāv to dalībvalstu valdības, kas piedalās SIS 1+.
—

Galvenā ECBS PAI sertificēšanas iestāde. Šī pirmā līmeņa sertificēšanas iestāde izsniedz sertifikātus tikai sev pašai un sev pakļautajām sertificēšanas iestādēm. Tā darbojas, vienīgi veicot tās šauri definētos pienākumus. Tās nozīmīgākie dati ir šādi: Distinguished name (atšķirams nosaukums) CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU Serial number (sērijas numurs) 596F AC4C 218C 21BC 4E00 6B42 A164 46DD Distinguished name of issuer (izsniedzēja atšķirams nosaukums) CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU Validity period (derīguma termiņš) From 21-06-2011 11:58:26 to 21-06-2041 11:58:26 Message digest (SHA-1) (ziņojuma īssavilkums (SHA-1)) CEFE 6C32 E850 994A 09EA 1A77 0C60 3D90 ADC9 9192
(6)

No otras puses, Kopienas nozīmes teritoriju sākotnējais saraksts stepes bioģeogrāfiskajam reģionam ir jāatjaunina, lai atspoguļotu to informāciju par pārmaiņām teritorijā, kuru Rumānija ir iesniegusi pēc sākotnējā un pirmā atjauninātā Savienības saraksta pieņemšanas. No šāda viedokļa Kopienas nozīmes teritoriju atjauninātais saraksts stepes bioģeogrāfiskajam reģionam ir Kopienas nozīmes teritoriju saraksta konsolidēta versija minētajam reģionam. Tomēr būtu jāuzsver, ka attiecībā uz jebkuru teritoriju, kas iekļauta šajā lēmumā, pienākumi, kas izriet no Direktīvas 92/43/EEK 4. panta 4. punkta un 6. panta 1. punkta, būtu jāpiemēro iespējami drīz, bet ne vēlāk kā sešu gadu laikā no dienas, kurā pieņemts tas Kopienas nozīmes teritoriju saraksts, kurā attiecīgā teritorija tika iekļauta pirmo reizi.
(1)

Ar Padomes Lēmumu 2002/546/EK (2) Spānijai ir atļauts dažām precēm, kuras ražo Kanāriju salās, noteikt atbrīvojumus no nodokļa, kas pazīstams kā “Arbitrio sobre Importaciones y Entregas de Mercancías en las Islas Canarias” (turpmāk “AIEM”) vai tā samazinājumus. Minētā lēmuma pielikumā ir sniegts saraksts ar precēm, kurām var piemērot atbrīvojumus no nodokļa vai tā samazinājumus. Kanāriju salās ražotām precēm un citām precēm piemērojamā nodokļa starpība atkarībā no preču veida nedrīkst pārsniegt attiecīgi 5, 15 vai 25 procentpunktus.
(6)

Ar Lēmumu 2008/37/EK izveidotā Aģentūra ir pierādījusi, ka tā ir ieguvusi labu reputāciju zinātnieku aprindās Eiropā un pasaulē. Tā ir kļuvusi par Savienības pētniecības finansēšanas sistēmas būtisku sastāvdaļu, kura ir atpazīstama un kuras darbība ir viegli uztverama no ārienes ieinteresēto personu skatījumā. Saskaņā ar Regulas (EK) Nr. 58/2003 25. pantu veiktais ārējais novērtējums liecina, ka Aģentūras izveidošanai ir bijusi labvēlīga ietekme, jo tā specializējas zinātnes jomā un spēj sniegt labākus pakalpojumus, darbojoties tajā pašā vidē, kurā saņēmēji, uzlabojot saziņu un programmu pārredzamību un nodrošinot ātrāku maksājumu veikšanu saņēmējiem. Aplēstais ietaupījums no uzdevumu deleģēšanas Aģentūrai laikposmā no 2009. līdz 2012. gadam ir EUR 45 000 000.
(3)

Minētie pieprasījumi par atkāpi attiecas uz tāda PVN atgūšanu, kas ieturēts no maksas par Dāniju un Zviedriju savienojošā Ēresunda tilta izmantošanu. Ievērojot PVN noteikumus par pakalpojuma sniegšanas vietu attiecībā uz nekustamo īpašumu, daļa no PVN, kas ieturēts no maksas par Ēresunda tilta izmantošanu, pienākas Dānijai, bet daļa – Zviedrijai.
(5)

Savienības tiesību aktu konsekvences labad ir lietderīgi minētajā atļauto teritoriju un trešo valstu sarakstā iekļaut to trešo valstu sarakstu, kas apstiprinātas zirgu dzimtas dzīvnieku importēšanai Savienībā, jo minētās trešās valstis arī ir sniegušas pietiekamas garantijas attiecībā uz to sertifikācijas principu un noteikumu ieviešanu un īstenošanu, kas jāievēro trešās valsts par sertificēšanu atbildīgajai amatpersonai, izsniedzot sertifikātus, kuru nepieciešamība noteikta ar veterinārajiem tiesību aktiem, lai novērstu maldinošu vai krāpniecisku sertificēšanu. Patlaban to trešo valstu saraksts, no kurām dalībvalstis atļauj importēt dzīvus zirgu dzimtas dzīvniekus, ir noteikts Komisijas 2004. gada 6. janvāra Lēmuma 2004/211/EK, kurā izstrādāts to trešo valstu un ar tām saistīto teritoriju daļu saraksts, no kurām dalībvalstis atļauj ievest dzīvus zirgu dzimtas dzīvniekus un to spermu, olšūnas un embrijus, un ar ko groza Lēmumus 93/195/EEK un 94/63/EK (6), I pielikumā.
1)

lēmuma 1. pantu aizstāj ar šādu: “1. pants 1. Tādu cūku liemeņu klasificēšanai, kas noformēti atbilstīgi Regulas (EK) Nr. 1234/2007 V pielikuma B nodaļas III iedaļas pirmajai daļai, Grieķijā saskaņā ar minētā pielikuma B nodaļas IV iedaļas 1. punktu ir atļauts izmantot šādu metodi: aparātu OptiScan-TP un ar to saistītās novērtējuma metodes, kuru sīks apraksts sniegts šā lēmuma pielikuma I daļā. 2. Nodīrātu cūku liemeņu klasificēšanai Grieķijā saskaņā ar Regulas (EK) Nr. 1234/2007 V pielikuma B nodaļas IV iedaļas 1. punktu ir atļauts izmantot šādas metodes: a) aparātu OptiScan-TP un ar to saistītās novērtējuma metodes, kuru sīks apraksts sniegts šā lēmuma pielikuma I daļā; b) aparātu Hennessy Grading Probe (HGP 4) un ar to saistīto novērtēšanas metodi, kuras sīks apraksts sniegts šā lēmuma pielikuma II daļā.”;
(1)

ECBS Statūtu 47. pants nosaka, ka to dalībvalstu nacionālās centrālās bankas, uz kurām attiecas izņēmums (tālāk tekstā – “ārpus eurozonas NCB”), neapmaksā kapitālu, ko tās parakstījušas, ja vien Ģenerālpadome ar balsu vairākumu, kas pārstāv vismaz divas trešdaļas no Eiropas Centrālās bankas (ECB) parakstītā kapitāla un vismaz pusi no akcionāriem, nenolemj, ka konkrēta minimālā procentuālā daļa no parakstītā kapitāla ir jāapmaksā kā ieguldījums, ar ko sedz ECB darbības izmaksas.
1.

Jūrā veikto inspekcijas darbību (attiecīgā gadījumā arī novērošanas no gaisa) analīze, konkrētāk: — paredzēto/izmantošanai pieejamo patruļkuģu salīdzinājums, — jūrā izdarītu smagu pārkāpumu rādītājs, — to jūrā veikto inspekciju proporcionālais daudzums, kas piemērotas kuģiem ar “ļoti zemu”, “zemu” vai “vidēju” riska pakāpi un kas ļāvušas konstatēt vienu vai vairākus smagus pārkāpumus, — to jūrā veikto inspekciju proporcionālais daudzums, kas piemērotas kuģiem ar “augstu” vai “ļoti augstu” riska pakāpi un kas ļāvušas konstatēt vienu vai vairākus smagus pārkāpumus, — sankciju apmērs un veids / preventīvās ietekmes novērtējums.
Pamatojoties uz ievērojamiem fiskālajiem pasākumiem, vispārējās valdības budžeta deficīts 2012. gadā sasniedza 1,9 % no IKP. Tas notika arī vienreizēju ieņēmumu rezultātā, kuri sasniedza ¾ % no IKP, ietverot tādus vienreizējus ieņēmumus 0,2 % apmērā no IKP, kas bija lielāki, nekā paredzēts budžetā, un kas bija saistīti ar turpmāku aktīvu pārnešanu no privātās uz publisko pensiju sistēmu. Pieņemtajā 2012. gada budžetā, pamatojoties uz 0,5 % izaugsmi, tika plānots deficīts 2,5 % apmērā no IKP. Budžetā tika ietverta ārkārtas rezerve 1,1 % apmērā no IKP un vairāki konsolidācijas pasākumi, jo īpaši: i) ieņēmumus palielinoši pasākumi aptuveni 1¾ % apmērā no IKP, tostarp netiešo nodokļu un sociālā nodrošinājuma iemaksu palielināšana; ii) uz izdevumiem vērsti strukturālie pasākumi ¾ % apmērā no IKP, piemēram, sociālo pabalstu pārskatīšana; un iii) valsts sektora izdevumu ierobežojumi ¼ % apmērā no IKP, ietverot nominālo algu iesaldēšanu vairākumā nozaru. Lai līdzsvarotu izaugsmes perspektīvas pastāvīgo pasliktināšanos, valdība 2012. gada aprīlī un oktobrī pieņēma divus galvenos papildu koriģējošo pasākumu kopumus (kopā 0,7 % apmērā no IKP), kuri galvenokārt ietvēra turpmākus budžeta iestāžu apropriāciju samazinājumus, no kuriem aptuveni puse tika īstenota. Turklāt, salīdzinot ar budžeta plāniem, pašvaldību sektora bilance uzlabojās par aptuveni 0,7 % no IKP, kas notika galvenokārt tādēļ, ka pašvaldību aktivitāte ieguldījumu jomā bija zema.

Saistībā ar 2012. gada oktobra pārmērīga deficīta novēršanas procedūras progresa ziņojumu oficiālais 2012. gada deficīta mērķis tika pārskatīts, paaugstinot to no 2,5 % līdz 2,7 % no IKP. Kopumā centrālās valdības pieņemtie un efektīvi īstenotie korektīvie pasākumi aptuveni 3 % apmērā no IKP un pašvaldību sektora bilances pieaugums panāca deficītu 1,9 % apmērā no IKP, proti, sākotnējais budžeta deficīta mērķis tika pārsniegts par 0,6 % no IKP. Budžeta ārkārtas rezervju aktivizācija līdzsvaroja budžeta izpildes novirzes, kas daļēji bija saistītas ar makroekonomikas vidi, kura bija sliktāka, nekā iepriekš paredzēts.
(3)

Viens no galvenajiem pienākumiem, kas izriet no saistībām, ir ik ceturksni sniegt tādu informāciju par pārdošanu, pēc kuras Komisija var reāli uzraudzīt saistību izpildi. Uzraudzības pienākums aptver arī situācijas, kad attiecīgajā ceturksnī pārdošana nav notikusi (informācijas sniegšana par to, ka pārdošana nav notikusi).
1.

Abdul Jalil Haqqani Wali Mohammad (pazīstams arī kā a) Abdul Jalil Akhund, b) Mullah Akhtar, c) Abdul Jalil Haqqani, d) Nazar Jan) Tituls: a) maulvi, b) mulla. Pamatojums iekļaušanai sarakstā: ārlietu ministra vietnieks Taliban režīma laikā. Dzimšanas datums: aptuveni 1963. gads. Dzimšanas vieta: a) Arghandab apgabals, Kandahar province, Afganistāna, b) Kandahar pilsēta, Kandahar province, Afganistāna. Valstspiederība: Afganistānas. Pases Nr.: OR 1961825 (izdota ar vārdu Mullah Akhtar, pasi 2003. gada 4. februārī izdevis Afganistānas konsulāts Kvetā (Quetta) Pakistānā, derīga līdz 2006. gada 2. februārim). Cita informācija: a) tiek uzskatīts, ka viņš atrodas Afganistānas un Pakistānas pierobežā, b) kopš 2007. gada maija ir Taliban vadības padomes loceklis, c) Taliban padomes finanšu komisijas loceklis, d) Atiqullah Wali Mohammad brālis. ANO norādes datums: 25.1.2001.
1)

lēmuma 6. pantā iekļauj šādu punktu: "5.b Attiecībā IV pielikumā iekļautajām personām un vienībām un atkāpjoties no 1. punkta b) apakšpunkta, dalībvalstu kompetentās iestādes var atļaut konkrētu iesaldēto līdzekļu vai saimniecisko resursu atbrīvošanu, ja ir izpildīti šādi nosacījumi: a) uz līdzekļiem vai saimnieciskajiem resursiem attiecas šķīrējtiesas nolēmums, kas ir pieņemts pirms dienas, kad 1. punkta b) apakšpunktā minēto fizisko vai juridisko personu, vienību vai struktūru iekļāva IV pielikumā minētajā sarakstā, vai pirms vai pēc minētās dienas Savienībā pieņemts tiesas vai administratīvs nolēmums, vai tiesas nolēmums, kas ir izpildāms attiecīgajā dalībvalstī; b) līdzekļus vai saimnieciskos resursus izmantos vienīgi, lai izpildītu prasījumus, kas izriet no šāda nolēmuma vai ko atzīst par spēkā esošiem ar šādu nolēmumu, ievērojot ierobežojumus, kas noteikti piemērojamajos normatīvajos aktos, kuri reglamentē tiesības, kas ir personām ar šādiem prasījumiem; c) nolēmums nav pieņemts II un IV pielikumā minētas fiziskas vai juridiskas personas, vienības vai struktūras interesēs; un d) šāda nolēmuma atzīšana nav pretrunā attiecīgās dalībvalsts sabiedriskajai kārtībai. Dalībvalsts informē pārējās dalībvalstis un Komisiju par jebkuru atļauju, ko tā piešķir saskaņā ar šo punktu.";
(6)

No otras puses, Kopienas nozīmes teritoriju saraksta atjauninājums Melnās jūras bioģeogrāfiskajam reģionam ir vajadzīgs, lai atspoguļotu ar šīm teritorijām saistītās izmaiņas, par kurām dalībvalstis paziņojušas pēc sākotnējā Savienības saraksta pieņemšanas. No šāda viedokļa Kopienas nozīmes teritoriju atjauninātais saraksts Melnās jūras bioģeogrāfiskajam reģionam ir Kopienas nozīmes teritoriju saraksta konsolidēta versija minētajam reģionam. Tomēr būtu jāuzsver, ka attiecībā uz jebkuru teritoriju, kas iekļauta šajā lēmumā, pienākumi, kas izriet no Direktīvas 92/43/EEK 4. panta 4. punkta un 6. panta 1. punkta, būtu jāpiemēro iespējami drīz, bet ne vēlāk kā sešu gadu laikā no dienas, kurā pieņemts tas Kopienas nozīmes teritoriju saraksts, kurā attiecīgā teritorija tika iekļauta pirmo reizi.
2.

Uz Eiropas Savienības kuģiem, kam saskaņā ar Nolīgumu ir atļauts zvejot Kiribati EEZ, ievērojot turpmāk minētos nosacījumus, uzņem novērotājus saskaņā ar šādiem noteikumiem: A. Seineriem zvejai ar riņķvadiem: Uz Eiropas Savienības seineriem zvejai ar riņķvadiem, kamēr tie darbojas Kiribati EEZ, vienmēr atrodas novērotājs, kurš izraudzīts vai nu ar Kiribati zvejas novērotāju programmu, vai reģionālo WCPFC novērotāju programmu (WCPFC ROP), vai novērotājs, kas pilnvarots ar reģionālo WCPFC novērotāju programmu (WCPFC ROP), vai IATTC novērotājs, kas pilnvarots ar WCPFC un IATTC saprašanās memorandu par apstiprināto novērotāju savstarpējo aizstāšanu. Attiecīgie kuģu īpašnieki vai viņu pārstāvji iespējami drīz par zvejniecību atbildīgajai Kiribati ministrijai dara zināmu novērotāja vārdu un to, ar kādu programmu viņš ir pilnvarots. B. Kuģiem zvejai ar āķu jedām: a) ņemot vērā to kuģu skaitu, kam ir atļauts zvejot Kiribati EEZ, un to resursu stāvokli, kuru zvejā ir iesaistīti šie kuģi, par zvejniecību atbildīgā Kiribati ministrija katru gadu nosaka tās programmas apjomu, kurā ir iesaistīti novērotāji uz kuģiem. Ministrija attiecīgi nosaka to kuģu skaitu vai skaitu procentos, kuriem ir jāuzņem novērotājs. Tā pamatā ir WCPFC ROP programma, un novērotāju izvietošanā ievēro to, kas šajā programmā paredzēts Kiribati EEZ; b) par zvejniecību atbildīgā Kiribati ministrija izveido to kuģu sarakstu, kuriem jāuzņem novērotājs, kā arī pilnvaroto novērotāju sarakstu, kā definēts šā punkta 2. A apakšpunktā. Šos sarakstus pastāvīgi atjaunina. Tiklīdz saraksti ir gatavi, tos nosūta Eiropas Komisijai, un turpmāk šādus sūtījumus veic ik pēc trim mēnešiem, ja saraksti šajā laikā ir tikuši atjaunināti; c) kuģa īpašnieks vai viņa pārstāvis veic pasākumus, kas vajadzīgi, lai ievērotu prasības, ko izvirzījusi Kiribati saskaņā ar šā apakšpunkta a) un b) punktu, un informē par zvejniecību atbildīgo Kiribati ministriju ne vēlāk kā piecpadsmit (15) dienu laikā pirms novērotāja plānotās ierašanās dienas par nodomu uzņemt uz klāja pilnvaroto novērotāju, kura vārds pēc tam ir jāpaziņo, kolīdz iespējams; d) laiku, ko novērotāji pavada uz kuģa, nosaka ministrija, kas atbild par zvejniecību Kiribati, bet parasti tas nav ilgāks par laiku, kas vajadzīgs, lai viņi veiktu savus pienākumus. Par to ministrija, kas atbild par zvejniecību Kiribati, informē kuģu īpašniekus vai viņu pārstāvjus, darot zināmu tā norīkotā novērotāja vārdu, kuram ir jāierodas uz attiecīgā kuģa.
(45)

Attiecībā uz jautājumu par to, vai Zviedrijas situācija atšķiras salīdzinājumā ar citām Eiropas daļām, SCHER piekrita, ka augsnes pH Zviedrijā vidēji ir zemāks nekā citās Eiropas daļās. Tomēr, tā kā pie zemākas augsnes pH vērtības palielinās arī kadmija izskalošanās no augsnes, kadmija neto uzkrāšanās augsnē Zviedrijā ir zemāka nekā vairākumā Eiropas daļu ar salīdzināmu kadmija koncentrāciju un mēslošanas līdzekļu izmantošanas apstākļiem. SCHER atzīmē, ka Zviedrijas ziņojumā (IV pielikuma kopsavilkumā) minēti tādi paši secinājumi kā SCHER paustie, jo tur teikts: “Bija grūti nepārprotami pierādīt, ka Zviedrijā ir īpaši apstākļi, kas Zviedrijas augsni padara jutīgāku pret Cd avotiem nekā Viduseiropas augsnes. Tomēr pH ir galvenais faktors, kas regulē kadmija uzņemšanu kultūrās no augsnes, un Zviedrijas augsnes pH ir aptuveni vienu pH vienību zemāks par vispārējo vidējo rādītāju Eiropā. Tas, iespējams, ir saistīts ar kaļķakmens pamatieža nepietiekamību Zviedrijā. Arī Zviedrijas kvieši satur tādu kadmija līmeni, kas salīdzināms ar līmeni daudzās citās Eiropas valstīs, neskatoties uz to, ka kadmija koncentrācija Zviedrijas augsnē ir samērā zema.”SCHER piezīmē, ka, lai gan ievaddati par atmosfēras nokrišņiem Zviedrijas ziņojumā ir atjaunināti, masas bilances aprēķinu scenāriji jau bija iekļauti scenārijos, kas aplūkoti CSTEE 2002. gada atzinumā, un nav jaunas informācijas, kas liecinātu par to, ka tie vairs nebūtu piemērojami.
b)

trīs informatīvu sanāksmju rīkošana par divējāda lietojuma tehnoloģijām un zināšanu nodošanas jautājumiem, lai to novērstu ballistisko raķešu jomā. Šajās sanāksmēs varēs izskatīt abas tendences ballistisko raķešu tehnoloģiju nodošanā un to, ko varētu uzlabot, lai to novērstu agrīnā stadijā. Lai to panāktu, FRS rīkos trīs seminārus zinātnes, kosmosa un rūpnieciskās kopienas ekspertiem gan no valstīm, kas ir pievienojušās HCoC , gan no valstīm, kas nav pievienojušās HCoC;
(8)

Sanāksmē, kas notika 2012. gada 14. februārī, Komisija ciešā sadarbībā ar dalībvalstīm noteica prioritātes un jomas, kurās ir jāsavāc papildu informācija, pirms tiek apsvērta iespēja izstrādāt tiesību aktus veterinārijas jomā par šo jauno infekciju. Runa ir par mehānismiem, kas izraisa saslimšanu (patoģenēze), epidemioloģiju, īpaši koncentrējoties uz pārnešanas veidiem, saimniekdzīvnieku loku, slimības vektoriem un avotiem, kā arī uz to, lai apstiprinātu šā vīrusa zoonozes potenciālu un metodes, ar kurām diagnosticēt slimību no dzīvniekiem ņemtos paraugos, un veikt to validāciju.
(4)

Saskaņā ar Īstenošanas lēmumu 2012/156/ES, ar ko no 2013. gada 1. janvāra aptur Kohēzijas fonda saistības Ungārijā (4), Padome 2012. gada 13. martā pieņēma lēmumu daļēji apturēt Kohēzijas fonda saistības no 2013. gada 1. janvāra saskaņā ar Regulas (EK) Nr. 1084/2006 4. pantu. Ar lēmumu par apturamo Kohēzijas fonda saistību summu bija paredzēts nodrošināt to, ka apturējums būtu ne tikai efektīvs, bet arī proprocionāls, turklāt tajā būtu ņemts vērā pašreizējais vispārējais ekonomikas stāvoklis Savienībā un Kohēzijas fonda salīdzinošā nozīme attiecīgās dalībvalsts ekonomikai. Padome uzskatīja, ka tad, ja attiecīgajai dalībvalstij, proti, Ungārijai, Regulas (EK) Nr. 1084/2006 4. panta 1. punktu piemēro pirmo reizi, ir lietderīgi noteikt, ka summa ir 50 % no Kohēzijas fonda piešķīruma 2013. gadam un nepārsniedz maksimālo līmeni 0,5 % no minētās dalībvalsts nominālā IKP, ko prognozējuši Komisijas dienesti. Padome attiecīgi pieņēma lēmumu no 2013. gada 1. janvāra apturēt Kohēzijas fonda saistības 495 184 000 euro apmērā Ungārijai.
2)

pielikuma XV nodaļas 1. punkta (Padomes Direktīva 67/548/EEK) c) pielāgojuma tekstu aizstāj ar šādu: "Uz Norvēģiju neattiecas šādi noteikumi: i) 30. pants saistībā ar 4. un 5. pantu attiecībā uz prasībām par to vielu vai vielu grupu klasifikāciju un/vai specifiskajām robežkoncentrācijām, kuras ir uzskaitītas Regulas (EK) Nr. 1272/2008 VI pielikuma 3. daļā un ir iekļautas turpmākajā sarakstā. Norvēģija var pieprasīt, lai šai vielai piemēro citādu klasifikāciju un/vai specifiskās robežkoncentrācijas; Nosaukums CAS Nr. Indeksa Nr. EINECS akrilamīds 79-06-1 616-003-00-0 201-173-7 ii) 30. pants saistībā ar 4. un 6. pantu attiecībā uz prasībām par to vielu vai vielu grupu klasifikāciju un/vai specifiskajām robežkoncentrācijām, kuras nav uzskaitītas Regulas (EK) Nr. 1272/2008 VI pielikuma 3. daļā un ir iekļautas turpmākajā sarakstā. Norvēģija var pieprasīt, lai šīm vielām piemēro citādu klasifikāciju, marķēšanu un/vai specifiskās robežkoncentrācijas; Nosaukums CAS Nr. Indeksa Nr. ELINCS Metilakrilamidoglikolāts (ar šādu akrilamīda saturu:0,01 % ≤ akrilamīds < 0,1 %) 77402-05-2 [NOR-UNN-02-91] 403-230-3 Metilakrilamidometoksiacetāts (ar šādu akrilamīda saturu:0,01 % ≤ akrilamīds < 0,1 %) 77402-03-0 [NOR-UNN-03-01] 401-890-7 iii) Šīs atkāpes zaudē spēku no 2012. gada 1. jūnija, ja līdz šim datumam Norvēģija saskaņā ar Regulas (EK) Nr. 1272/2008 37. panta 1. punktu nebūs rīkojusies atbilstīgi priekšlikumiem harmonizētai klasificēšanai un marķēšanai, kas Eiropas Ķimikāliju aģentūraitika iesniegti 2009. gada 1. jūnijā, lai atbalstītu stingrāku klasificēšanu un marķēšanu. Ja Regulas (EK) Nr. 1272/2008 37. pantā paredzētā klasificēšanas un marķēšanas harmonizēšanas procedūra tiek ievērota, atkāpju pārskatīšana notiek līdz 2013. gada 31. decembrim. Ja šīs procedūras rezultāti pamato atkāpes, tās ar EEZ Apvienotās komitejas lēmumu var tikt saglabātas. Ja līdz 2014. gada 1. jūlijam šāds lēmums netiek pieņemts, atkāpes nav spēkā no minētā datuma.";
(6)

Ņemot vērā vajadzību nodrošināt nepieciešamās pārvaldes sistēmas īstenošanu attiecībā uz tarifa likmes kvotām, kas piemērojamas koksnes eksportam no Krievijas Federācijas uz Savienību no dienas, kad Krievijas Federācija iestājas PTO, nolīgums un protokols no minētās dienas būtu jāpiemēro provizoriski, kamēr tiek pabeigtas procedūras to noslēgšanai.